वैसे भी इनके जन्म के बारे में इस बात को प्रामाणिकता से कहा जा सकता है कि ये किसी न किसी घटना पर आधारित रहती हैं। घटनाओं के आधार पर जो जैसा देखा गया, सुना गया उसे कहावतों के रूप में समाज में स्थापित कर दिया गया। इस सम्बन्ध में एक उदाहरण दृष्टव्य हो सकता है। एक व्यक्ति का नाम ठनठन गोपाल था और उसे अपना यह नाम बिलकुल भी अच्छा नहीं लगता था। एक दिन वह इसी बात से नाराज होकर घर से भाग निकला। गांव से बाहर उसे लगातार कई लोग मिलते रहे जिनके नामों के कारण से उस व्यक्ति ने अपना नाम बदलने का इरादा बदल दिया और वापस घर लौट आया। इस सम्बन्ध में आज भी जो काव्यात्मक कहावत चलन में है उसे निम्न रूप में देखा जा सकता है-